કલ્પના કરો કે આપ કોઇ સરકારી અથવા ખાનગી ક્ષેત્રની જોબ પોઝિશન માટે અરજી કરવા જઇ રહ્યા છે. આ અરજી કરવા માટે આપે કોઇ પેપરવર્ક કરવાનું નથી. આ જોબ માટે આપે સંખ્યાબંધ દસ્તાવેજોની નકલો મોકલવાની નથી. જોબ માટે અરજી કરતા સમયે આપે માત્ર એક ઓનલાઇન લિંક મોકલવાની રહેશે. આમ થાય તો મોટી ઝંઝટમાંથી મુક્તિ મળે. અહીં આપણે માત્ર કલ્પના કરી છે. જો કે વડાપ્રધાન નરેન્દ્ર મોદીની આગેવાનીમાં સરકાર આ ડ્રીમ સ્કીમને વાસ્તવમાં અમલી બનાવવાની દિશામાં કામ કરી રહી છે.